93. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 342 της 4/4 Οκτ. 1990 (ΦΕΚ Α΄ 135) Σύσταση Γενικών Διευθύνσεων στη Γενική Γραμματεία Βιομηχανίας (Γ.Γ.Β.) του Υπουργείου Βιομηχανίας, Ενέργειας και Τεχνολογίας. Έχοντας υπόψη: 1.Τις διατάξεις: α.Του άρθρ. 78 παρ. 1, 4 και 5 του Νόμ. 1892/90 (ΦΕΚ 101/Α/90) «για τον εκσυγχρονισμό και την ανάπτυξη και άλλες διατάξεις». β.Των Π.Δ. 229/86 (ΦΕΚ 96/Α/86) και 396/89 (ΦΕΚ 172/Α/89) «Περί Οργανισμού της Γενικής Γραμματείας Βιομηχανίας, του Υπουργείου Βιομηχανίας, Ενέργειας και Τεχνολογίας». 2.Την απόφαση αριθ. Υ1704/90 (ΦΕΚ 325/Β/90) του Πρωθυπουργού και του Υπουργού Βιομηχανίας, Ενέργειας και Τεχνολογίας «περί ανάθεσης αρμοδιοτήτων στον Υφυπουργό Βιομηχανίας, Ενέργειας και Τεχνολογίας Βασίλειο Μαντζώρη». 3.Τη γνωμοδότηση αριθ. 489/1990 του Συμβουλίου της Επικρατείας. Με πρόταση του Υπουργού Προεδρίας της Κυβερνήσεως και του Υφυπουργού Βιομηχανίας, Ενέργειας και Τεχνολογίας, αποφασίζουμε: Σελ  30,456(α) Τεύχος 1402 Σελ. 26 13.Α.α.93 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. Άρθρ.1.-1.Συνιστώνται, στη Γενική Γραμματεία Βιομηχανίας του Υπουργείου Βιομηχανίας, Ενέργειας και Τεχνολογίας (α)Γενική Διεύθυνση Βιομηχανικής Πολιτικής και Εποπτείας Φορέων και (β)Γενική Διεύθυνση Στήριξης της Βιομηχανίας. 2.Έργο των δια των διατάξεων του παρόντος άρθρου συνιστωμένων Γενικών Διευθύνσεων είναι ο προγραμματισμός των δραστηριοτήτων ο συντονισμός και η αξιολόγηση της δράσεως των Διευθύνσεων και Υπηρεσιών που υπάγονται σ’ αυτές, η εξειδίκευση και εφαρμογή της Κυβερνητικής Πολιτικής στο χώρο ευθύνης τους, και η διατύπωση προτάσεων και εισηγήσεων στα υπερκείμενα όργανα, η εξασφάλιση της απαιτουμένης συνεργασίας με άλλα Υπουργεία και φορείς, η προαγωγή και η ενθάρρυνση της βιομηχανικής δραστηριότητας, η μέριμνα για την αξιοποίηση των δυνατοτήτων της Ελληνικής Βιομηχανίας, η αξιολόγηση των υπαλλήλων που υπηρετούν στις Διευθύνσεις και Υπηρεσίες ευθύνης τους και η εποπτεία των φορέων που ανήκει άμεσα ή έμμεσα στη Γενική Γραμματεία Βιομηχανίας. «΄Αρθρο 2 1. Η Γενική Διεύθυνση Βιομηχανικής Πολιτικής και Εποπτείας Φορέων συγκροτείται από τις ακόλουθες υπηρεσιακές μονάδες της Γενικής Γραμματείας Βιομηχανίας: (α) 1 η  Διεύθυνση Κλαδικής Βιομηχανικής Πολιτικής. (β) 2 η  Διεύθυνση Κλαδικής Βιομηχανικής Πολιτικής. (γ) 3 η  Διεύθυνση Κλαδικής Βιομηχανικής Πολιτικής. (δ) 4 η  Διεύθυνση Κλαδικής Βιομηχανικής Πολιτικής. (ε) Διεύθυνση Βιομηχανικής Πολιτικής. (στ) Διεύθυνση Βιομηχανικών Επενδύσεων. (ζ) Διεύθυνση Πολιτικής Ποιότητας. Στην αρμοδιότητα της Γενικής Διεύθυνσης Βιομηχανικής Πολιτικής και Εποπτείας Φορέων ανήκουν οι αρμοδιότητες που καθορίζονται με τις διατάξεις των άρθρ. 5, 6, 7, 8, 9 και 10 του Π.Δ. 396/89 «Περί Οργανισμού της Γενικής Γραμματείας Βιομηχανίας», των άρθρ. 4 και 5 του παρόντος και όλα τα θέματα εποπτείας των φορέων του άρθρ. 1, παρ. 2 εδαφ. γ του Π. Δ. 229/86 «Περί Συστάσεως και Οργανώσεως της Γενικής Γραμματείας Βιομηχανίας». 2. Η Γενική Διεύθυνση Στήριξης της Βιοχανίας, συγκροτείται από τις ακόλουθες υπηρεσιακές μονάδες της Γενικής Γραμματείας Βιομηχανίας: (α) Διεύθυνση Πολιτικής Προμηθειών. (β) Διεύθυνση Υποστήριξης Βιομηχανιών. (γ) Διεύθυνση Οργάνωσης. (δ) Διεύθυνση Πληροφορικής. (ε) Διεύθυνση Επιθεώρησης. (στ) Διεύθυνση Βιομηχανικής Χωροθεσίας και Περιβάλλοντος. (ζ) Διεύθυνση Διεθνών Βιομηχανικών Σχέσεων. Στην αρμοδιότητα της Γενικής Διεύθυνσης Στήριξης της Βιομηχανίας ανήκουν οι αρμοδιότητες που καθορίζονται από τις διατάξεις των άρθρ. 12, 13, 16, 17, 18 και 19 του Π.Δ. 396/89 «Περί Οργανισμού της Γενικής Γραμματείας Βιομηχανίας» και του άρθρ. 3 του παρόντος.» Το άρθρ. 2 αντικαταστάθηκε ως άνω από το άρθρ. 2 του Π.Δ. 189/29-31 Μαίου 1995 (ΦΕΚ Α΄99), κατωτ. αριθ.118. Άρθρ.3.-Των δια των διατάξεων του άρθρ. 1 του παρόντος Π.Δ/τος συνιστωμένων Γενικών Διευθύνσεων προΐστανται μόνιμοι υπάλληλοι της Κατηγορίας ΠΕ των κλάδων Διοικητικού–Οικονομικού, ή Μηχανικών ή Θετικών Επιστημών της Γενικής Γραμματείας Βιομηχανίας, που έχουν τα από τις κείμενες διατάξεις απαιτούμενα προσόντα. Άρθρ.4.-Η ισχύς του παρόντος Π.Δ/τος αρχίζει από τη δημοσίευση του στην Εφημερίδα της Κυβερνήσεως. 